

**РЕПУБЛИКА СРБИЈА**

**Канцеларија за управљање јавним улагањима**

као наручилац

***објављујe***

**ЈАВНИ ПОЗИВ ЗА ПОДНОШЕЊЕ ПОНУДА У МЕЂУНАРОДНОМ ОТВОРЕНОМ ПОСТУПКУ**

**НАБАВКА МЕДИЦИНСКИХ УРЕЂАЈА ЗА КЛИНИКУ ЗА ГИНЕКОЛОГИЈУ И АКУШЕРСТВО ”ВИШЕГРАДСКА”-КЛИНИЧКИ ЦЕНТАР СРБИЈЕ**

**(Procurement of Medical Devices for the Obstetrics and Gynaecology Clinic “Višegradska”)**

**БР. ИОП/18-2018/РД (IOP/18-2018/RD)**

Република Србија је закључила уговоре о кредиту са Европском инвестиционом банком и Банком за развој Савета Европе за финансирање пројекта „Истраживање и развој у јавном сектору“ и намерава да део средстава из овог кредита искористи за плаћања по уговору за потпројекат: Клинике за гинекологију и акушерство „Вишеградска“.

На основу члана 7. став 1. тачка 2а) Закона о јавним набавкама („Сл. гласник РС бр. 124/2012, 14/2015 i 68/2015“), те у складу са Оквирним споразумом потписаним између Републике Србије и Банке за развој Савета Европе Ф/П1739 дана 4.новембра 2011. године, Канцеларија за управљање јавним улагањима покреће међународни отворени поступак јавне набавке чији је предмет Набавка медицинских уређаја за Клинику за гинекологију и акушерство ,,Вишеградска“ – Клинички центар Србије (Procurement of Medical Devices for the Obstetrics and Gynaecology Clinic “Višegradska” - Clinical Centre of Serbia), број набавке: ИОП/18-2018/РД (IOP/18-2018/RD)

Канцеларија за управљање јавним улагањима, као Наручилац, позива квалификоване понуђаче да учествују у набавци која обухвата 7 лотова са процењеним вредностима:

Лот 1 – Опрема за дијагностику и интервенције – процењена вредност 826.450,00 ЕУР без ПДВ

Лот 2 – Помоћна болничка и медицинска опрема – процењена вредност 699.918,00 ЕУР без ПДВ

Лот 3 – Имиџинг - процењена вредност 586.300,00 ЕУР без ПДВ

Лот 4 – ОР и ИЦУ - процењена вредност 620.700,00 ЕУР без ПДВ

Лот 5 – Ендоскопска опрема - процењена вредност 428.450,00 ЕУР без ПДВ

Лот 6 – Лабораторија - процењена вредност 309.255,00 ЕУР без ПДВ

Лот 7 – Намештај и ИТ - процењена вредност 102.347,00 ЕУР без ПДВ

Место испоруке: Клинику за гинекологију и акушерство ,,Вишеградска” - Клинички центар Србије, Косте Тодоровића 4,11000 Београд

Уговор о набавци ће бити закључен са најповољнијим понуђачем понуђачем у међунардном отвореном поступку, у складу са условима одређеним тендерском документацијом и свим осталим документима који ће чинити саставни део уговора.

Реализација уговора се очекује у периоду од новембра 2018. до јануара 2019. године.

Критеријум за оцену понуда је „Најнижа понуђена цена". Рангирање понуда ће се спровести на основу тог критеријума.

Сва лица су позвана да учествују.

Подношење понуде са варијантама није дозвољено.

Заинтересовани понуђачи додатне информације могу добити од Наручиоца путем електронске поште на адресу: [procurement.rd@pim.gov.rs](mailto:procurement.rd@pim.gov.rs).

Услови за учешће и остали елементи набавке детаљно су одређени конкурсном документацијом. Комплетна тендерска документација на енглеском језику ће бити објављена и доступна за преузимање свим заинтересованим лицима на веб страници Наручиоца:

[http://www.obnova.gov.rs/cirilica/javne-nabavke](http://www.obnova.gov.rs/cirilica/javne-nabavke%20)

Финансијско обезбеђење понуде је обавезно за све понуђаче и мора бити у форми гаранције банке, безусловне, неопозиве и наплативе на први позив. Износ и валута финансијског обезбеђења је одређена тендерском документацијом.

**Крајњи рок за подношење понуда је 18. септембар 2018. године до 11 часова пре подне.**

Понуде морају бити достављене у затвореним ковертама са назнаком: „ИОП/18-2018/РД – Набавка медицинских уређаја за Клинику за гинекологију и акушерство ,,Вишеградска“ – Клинички центар Србије (Procurement of Medical Devices for the Obstetrics and Gynaecology Clinic “Višegradska” - Clinical Centre of Serbia)”, број и назив лота на адресу: улица Немањина бр.22-26, Београд, писарница Управе за заједничке послове републичких органа.

Понуде које стигну након горе наведеног рока сматраће се неблаговременим. Неблаговремене понуде неће се отварати и биће враћене понуђачима.

Отварање понуда биће обављено на адреси: улица Крунска 58, Београд, дана 18. септембра 2018. године у 13 часова.

Отварање понуда је јавно и дозвољено је присуство свим заинтересованим лицима. Искључиво овлашћени представници понуђача имају право на активно учешће у процесу отварања понуда.